11 (ਸੰਖਿਆ)
11 (ਗਿਆਰਾਂ) ਇੱਕ ਪ੍ਰਕਿਰਤਕ ਅਤੇ ਅਭਾਜ ਅੰਕ ਹੈ ਜੋ 10 ਦੇ ਬਾਅਦ ਅਤੇ 12 ਤੋਂ ਪਹਿਲਾ ਆਉਂਦਾ ਹੈ। ਇਹ ਇਕੋ ਹੀ ਅੰਕਾਂ ਦਾ ਬਣਿਆ ਹੋਇਆ ਪਹਿਲਾ ਅੰਕ ਹੈ। ਇਹ ਸਭ ਤੋਂ ਛੋਟਾ ਦੋ ਅੰਕਾਂ ਵਾਲਾ ਅਭਾਜ ਸੰਖਿਆ ਹੈ। 11 ਦਾ ਪਹਾੜਾ ਇੱਕ ਅੰਕ ਵਾਲਾ : 00 (=0), 11, 22, 33, 44, ਆਦਿ। 11-ਭੁਜਾਵਾਂ ਵਾਲੀ ਬਹੁਭੁਜ ਨੂੰ ਹੈਂਡੇਕਾਗਨ ਕਿਹਾ ਜਾਂਦਾ ਹੈ। ਜੇ ਕਿਸੇ ਪੂਰਨ ਅੰਕ ਇਹ ਦੇਖਣਾ ਹੋਵੇ ਕਿ ਇਹ 11 ਨਾਲ ਭਾਗਯੋਗ ਹੈ ਜਾਂ ਨਹੀਂ ਤਾਂ ਟਾਂਕ ਸਥਾਂਨ ਵਾਲੇ ਅੰਕਾਂ ਦਾ ਜੋੜ ਦੇ ਵਿੱਚੋਂ ਬਾਕੀ ਬਣੇ ਅੰਕਾਂ ਦੇ ਜੋੜ ਨੂੰ ਘਟਾਉਣ ਤੇ ਬਣੀ ਸੰਖਿਆ ਜੇ ਗਿਆਰਾਂ ਨਾਲ ਵੰਡੀ ਜਾਵੇ ਤਾਂ ਦਿਤੀ ਹੋਈ ਪੂਰਨ ਸੰਖਿਆ ਗਿਆਰਾਂ ਨਾਲ ਵੰਡੀ ਜਾਵੇਗੀ। ਜਿਵੇਂ 65,637 ਅੰਕ ਦਾ ਵਿੱਚ, (6 + 6 + 7) - (5 + 3) = 19 - 8 = 11, ਇਸ ਲਈ 65,637 ਸੰਖਿਆ 11 ਨਾਲ ਵੰਡੀ ਜਾਵੇਗੀ।